Dok traje saniranje bušotine BP nastoji dogovoriti odštete
Američka vlada i BP se nadaju da će BP fondovi oštete pomoći da se izbjegnu sudski procesi koji bi mogli trajati godinama.
Američkva vlada je dozvolila kompaniji BP da novo postavljeni poklopac drži čvrsto pričvšćenim na oštećenoj bušotini, uprkos neobjašnjivom curenju nafte na morskom dnu. Zapovjednik vladinog tima, Thad Allen kaže da je BP-u naredio da poklopac drži još 24 sata. On je, takodjer, rekao da curenje nafte otkriveno u nedjelju, kako izgleda, nije u vezi sa novim čepom postavljenim prošle sedmice: "Zajedničko je mišljenje ljudi koji se ovim bave da sadašnje malo curenje nafte ne predstavlja nikakvu prijetnju bušotini." Vladin tim za hitne intervencije je od BP-a zatražio da napravi planove uklanjanja poklopca ukoliko bude potrebno. To uklanjnaje bi dovelo do novog masivnog izljeva nafte u Meksički zaljev, nakon čega bi BP nastavio sakupljati naftu pumpama u brodove dok se ne nadje trajno riješenje. U medjuvremenu, Ken Feinberg, koji je u ime BP zadužen za raspodjelu 20 milijardi dolara oštete ugroženim nastojao je u Washingtonu objasniti svoj program: "U narednih nekoliko sedmica ćemo ponuditi šestomjesečne hitne isplate bez ikakvih obaveza, podrazumjevajući da korisnici mogu dokazati svoj zahtijev." Prošle sedmice Feinberg je posjetio ugroženo područje i od ljudi i firmi oštećenih katastrofom tražio da uzmu novac, umjesto da tuže BP. I vlada i BP se nadaju da će fondovi pomoći da se izbjegnu sudski procesi koji bi mogli trajati godinama. Feinberg odbacuje kritike BP-evih fondova oštete: "Tvrdnje da je ovo neki trik, manipulacija, ili bilo šta drugo izuzev način da se riješi nacionalna tregdija, mislim da nisu fer" Sa manje vidljivim naftnim mrljama, plaže u Mississippiju su bile punije nego predhodnih sedmica. "Plaže dobro izgledaju. Zaista, dobro. Nema lošeg mirisa. Nisam vidijela ni jednu naftnu mrlju", kaže Vicki Roberts koja je tu na odmoru. Experti, medjutim, kažu da će proteći godine dok se posljedice naftne nesreće ne otklone u potpunosti.